**VYSÁDZANIE**

|  |
| --- |
| **V našich klimatických podmienkach musíme značnú časť zeleninových druhov, najmä teplomilných, pestovať z priesad. Medzi teplomilné zeleniny patria plodové zeleniny (paprika, rajčiaky, uhorky, melóny, tekvice), zeler aj cukrová kukurica.**  Hĺbka výsadby ovplyvňuje ich ďalší rast. Väčšinu druhov sadíme do takej hĺbky, ako boli predpestované. Plytkú výsadbu si vyžaduje hlávkový šalát a zeler. Hlbšie vysadený šalát často nevytvorí hlávku, pretože srdiečko nie je nad úrovňou pôdy. Hlboko vysadený zeler zle rastie, má malé a deformované buľvy. Naopak hlbšiu výsadbu si vyžaduje pór, ktorý vytvorí dlhšiu bielu konzumnú časť. Hlbšie sadíme tiež rajčiaky, najmä vysoké odrody.  |

Techniku vysádzania volíme podľa spôsobu predpestovania sadiva, veľkosti koreňového balu a stanovišťa, na ktorom budeme vysádzať predpestované rastliny. Sadivo s menším koreňovým balom vysádzame vysadzovacím kolíkom. Pozemok pripravíme podobne, ako na sejbu a vyznačíme spon. Pri vysádzaní kolíkom urobíme otvor, do neho vložíme korene sadiva po koreňový kŕčik, potom kolík zapichneme ešte raz šikmo trocha ďalej a po celej dĺžke koreňov pritlačíme zeminu k rastline. Vzniknutú jamku zahrabeme. Sadivo s väčším koreňovým balom (črepníkovanú, balíčkovanú alebo zo zakoreňovačov) vysádzame vysadzovacou lopatkou. Vyhĺbime jamku, vložíme do nej koreňový bal rastliny, prihrnieme zeminu a pritlačíme. Podobne môžeme vysádzať sadivo do jamiek vyhĺbených motyčkou. Rastliny s veľkým koreňovým balom alebo podpníky pre dreviny vysádzame podľa šnúry za rýľom. Cibule a hľuzy, niekedy aj drevité odrezky vysádzame do vyoraných brázd.

Sadivo obyčajne vysádzame po koreňový kŕčik, cibule a hľuzy prikryjeme vrstvou zeminy 2—3 razy väčšou, než je výška cibule alebo hľuzy. Vzdialenosť rastlín volíme podľa veľkosti, do akej v plnej dospelosti dorastú a typu mechanizačných prostriedkov, ktorými budeme porast ošetrovať za vegetácie.
vysadzovače, pluhy, traktory a prívesy na prepravu materiálov), závlahových súprav atď.



Orientačné údaje o priesadách na poľné pestovanie

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
|  |
| Druh zeleniny | Spôsob predpestovania priesad | Termín sejby | Čas potrebný na vypestovanie priesad | Množstvo listov pri vysádzaní |
| Skorý kaleráb | sejba, resp. rozsádzanie do balíčkov | 25.2. – 5.3. | 35 - 40 | 5 - 6 |
| Skorý karfiol | sejba, resp. rozsádzanie do balíčkov | 20.1. – 20.2. | 50 - 60 | 5 - 6 |
| Skorá kapusta | sejba, resp. rozsádzanie do balíčkov | 20.1. – 20. 2. | 50 - 60 | 5 - 6 |
| Hlávkový šalát | sejba do balíčkov, resp. voľne bez rozsádzania | 25.2. – 5.3. | 30 - 35 | 5 - 64 - 5 |
| Zeler | priama sejba bez rozsádzania | 15.2. – 1.3. | 75 - 90 | 4 - 5 |
| Paprika zel. | rozsádzanie do zakoreň., do balíčkovpriama sejba bez rozsádzania | 1. – 10.3.

15. – 25.3. | 60 - 6555 - 60 | 1210 |
| Rajčiaky  | priama sejba bez rozsádzania | 15. – 25. 3. | 55 - 60 | 5 - 6 |

 |

**Domáca úloha:**

Do zošitov zo ZZV si opíšte hrubým písmom zvýraznený text.